

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**NR. 53180/21.09.2022**

2021

Kereskényi Gábor, primar al municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre pentru modificarea prevederilor art. 2 și art. 8 al Hotărârii Consiliului Local Satu Mare nr. 229/31.10.2019 privind aprobarea actualizării indicatorilor tehnico – economici pentru obiectivele de investiții ”Modernizări parcări în cartierele Soarelui și Carpați II din Municipiul Satu Mare”, proiect în susținerea căruia formulez următorul

**Referat de aprobare**

Având în vedere prevederile Ordonanței de Guvern nr. 47/14.04.2022 privind ajustarea preţurilor contractelor de achiziţie publică/contractelor sectoriale/ contractelor de concesiune/acordurilor-cadru, act normativ care prevede posibilitatea indexării valorii contractelor datorită creșterii prețurilor materialelor de construcții se impune actualizarea indicatorilor tehnico-economici pentru obiectivul de investiții ce face obiectul prezentului proiect de hotărâre, în conformitate cu Devizul General.

Ținând seama și de prevederile art. 41 ”.....Cheltuielile pentru investiţii publice şi alte cheltuieli de investiţii finanţate din fonduri publice locale se cuprind în proiectele de buget, în baza programului de investiţii publice al fiecărei unităţi administrativ-teritoriale, întocmit de ordonatorii principali de credite, care se prezintă şi în secţiunea de dezvoltare, ca anexa la bugetul iniţial şi, respectiv, rectificat, şi se aprobă de autorităţile deliberative…..” și art. 44 alin. (1) ”......Documentaţiile tehnico-economice ale obiectivelor de investiţii noi, a căror finanţare se asigura integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative….” din Legea nr. 273/2006 privind finanțele publice locale, cu modificările și completările ulterioare,

Raportat la prevederile art. 129 alin (2) lit. b) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local hotărăște în condițiile legii și are atribuții privind dezvoltarea economico-socială și de mediu a municipiului,

Propun spre dezbatere și aprobare Consiliului Local al municipiului Satu Mare proiectul de hotărâre în forma prezentată de executiv.

**INIŢIATOR PROIECT**

**PRIMAR**

**Kereskényi Gábor**

**Boros Sergiu/2 ex.**